সামনে ইলেকশন। তাকে বিশেষ ঘাঁটাতেও সাহস পায় না সাহেব আলী। ভোটের সময় আরেক নতুন ভয়ের উদয় হলো। এক সময় স্টু্কল মাস্টারি ছিল আফসার কাজীর। বয়স হওয়ায় এখন অবসর। এলাকায় তার সম্মান বেশি। নিজে চেয়ারম্যান হলেও লোকজন বিচার-আচারে মাস্টারকেই ডাকে। কিছুদিন থেকেই শোনা যাচ্ছে আফসার কাজী চেয়ারম্যানের পদে দাঁড়াবে। সে ভোট চাইলে সাহেব আলীর যে তলগতি হবে সে-কথা এখন গ্রামে গ্রামে। তেমন আশায় কিরমানকে ডেকে মাস্টারের প্রতি বিশেষ ব্যবস্থা নেওয়া হয়েছিল। লাভ হলো কই! এখন উলটে যেন আফসার কাজী তাকে নানাভাবে হেস্তনেস্ত করে চলেছে।